מורוויד' קלארק

מורוויד' קלארק (בוולשית: Morfydd Clark, הגייה: [ˈmɔrvɪð]; נולדה ב-17 במרץ 1989) היא שחקנית קולנוע וטלוויזיה ולשית.

ביוגרפיה 
קלארק נולדה בשוודיה ועברה עם משפחתה לפנארת', ויילס כשהייתה בת שנתיים. היא שולטת באנגלית ובוולשית. לאחר התמודדות עם דיסלקסיה והפרעות קשב, היא עזבה את בית הספר בגיל 16. ב-2009, היא התקבלה להפקה של תיאטרון המוזיקה הצעירה הבריטית של המחזה "According to Brian Haw", ולתיאטרון הלאומי לנוער של ויילס, לפני שעברה הכשרה במרכז הדרמה בלונדון.

קריירה 
קלארק עזבה את מרכז הדרמה בסמסטר האחרון ללימודיה כדי לככב במחזה "Blodeuwedd" של סונדרס לואיס שהוצג בתיאטרון ג'נדלאתול סימרו. היא הופיעה במחזה "Violence and Son", בתפקיד יוליה במחזה רומיאו ויוליה בתיאטרון קרוסיביל בשפילד, ובמחזה " יחסים מסוכנים" בתיאטרון דונמר וורהאוס שצולם בשידור חי. בשנת 2016 היא גילמה את פרדריקה ורנון בסרטו של ויט סטילמן "אהבה וידידות".

בשנת 2016, היא הופיעה בסרט "The Call Up" וכקורדליה במחזה "המלך ליר", שהוצג בתיאטרון אולד ויק, ב-2017, היא שיחקה בסרט "Interlude In Prague", וגילמה את קתרין דיקנס בסרט "האיש שהמציא את חג המולד". בדצמבר 2019 דווח (ובתחילת 2020 אושר) שקלארק תגלם גרסה צעירה יותר של הדמות גלדריאל בסדרת הטלוויזיה "שר הטבעות" בהפקת פריים וידאו.

בשנת 2019, היא הופיעה בסרטים "מלתעות האימה", "ההיסטוריה האישית של דייוויד קופרפילד", ו"יופי נצחי". באותה שנה, שיחקה קלארק בתפקיד ראשי בסרט האימה הפסיכולוגי שזכה לשבחי הביקורת, "מוד הקדושה". על הופעתה, היא הייתה מועמדת בקטגוריית פרס השחקנית הטובה ביותר של פרסי הקולנוע הבריטי העצמאי לשנת 2020, ולפרס באפט"א לכוכב העולה לשנת 2021.

פילמוגרפיה

קולנוע

טלוויזיה

פרסים ומועמדויות

קישורים חיצוניים

הערות שוליים 

שחקניות קולנוע וטלוויזיה ולשיות
מהגרים משוודיה לממלכה המאוחדת
מהגרות לממלכה המאוחדת
ולשים שנולדו ב-1989